KOOLI TÄNAVA KOOLITUSKESKUS

**Õ P P E K A V A**

**ÜLDSÄTTED**

1. Kooli Tänava Koolituskeskuse *(edaspidi: Koolituskeskus)* õppekava on dokument, mille alusel toimub lastele ja noortele huviharidust pakkuv õppetöö.

2. Õppekava määrab kindlaks õppe-eesmärgid, õppeaja, pakutavate kursuste loendi koos ajalise kestvusega ja ainekavadega, kursuste valiku võimalused ja tingimused ning nõuded õpingute lõpetamiseks.

3. Õppekava koosneb üldosast ja kursuste loendist.

**ÜLDOSA**

**I ÕPPE- JA KASVATUSTÖÖ ÜLDEESMÄRGID**

1. Koolituskeskuse ülesandeks on luua lastele ja noortele *(edaspidi: Õppija)* võimalused isiksuse mitmekülgseks arenemiseks. Õppe- ja kasvatustöö eesmärkideks on arendada õppija

\* õppimisoskusi

\* digipädevust

\* sotsiaalse toimetuleku oskusi, sh avardada õppija võimalusi tööturul

\* loovust

\* võimalusi tõsta erinevate harivate tegevuste kaudu elukvaliteeti

Koolituskeskus seab oma eesmärgiks ka kohaliku kultuurielu edendamise Eesti kultuuritraditsioonide alusel.

2. Õppe- ja kasvatustöö huvikoolis peab aitama kujuneda isiksusel, kes:

• oskab teha tööd, on valmis koostööks;

• oskab oma tegevust eesmärgistada, kavandada ja hinnata;

• oskab oma tegevust analüüsida;

• mõtleb loovalt.

**II ÕPPEKAVA PÕHIMÕTTED**

1. Koolituskeskus pakub erineva pikkuse ja tasemega koolitusi lastele ja noortele.

2. Õppekorralduses ja õppesisu valikul arvestatakse vanuselisi, individuaalseid ja rahvuslikke iseärasusi.

3. Lähtudes demokraatia põhimõtetest kujundavad koolituskeskuse reegleid õpilased, juhendavad pedagoogid, huvikooli juhtkond ja hoolekogu üheskoos. Õppetöö kavandamisel peetakse silmas igaühe võimekust, kus koolituskeskuse ülesanne on suunata õpilast oma tegevust jälgima ja õppimist kavandama, analüüsima ning loovatel aladel kujundama isikupärast väljendusstiili.

**III ÕPINGUTE ALUSTAMISE TINGIMUSED**

1. Õppija võetakse vastu Koolituskeskuse kursusele isikliku või lapsevanema/hooldaja sooviavalduse ehk **registreeringu**  **või** firma **koolitustellimuse alusel**.

2. Erakooli vastuvõtmisel sõlmitakse kooli esindaja ja õppija/ lapsevanema/ hooldaja või firma esindaja vahel  **koolitusleping.**

**IV ÕPPEPROTSESS**

**1.** Õppetöö toimub valdavalt grupikoolitustena. Individuaalõppe puhul viiakse õpe läbi individuaalse õppekava alusel vastavalt õppija vajadustele.

2. Õppimise käigus analüüsib ja hindab õppija õpitavat pidevalt ning edukus sõltub õppija

oskusest õppida. Juhendav pedagoog on õpitegevuste kavandaja ja looja ning õpihuvi

innustaja.

3. Hindamine on osa huvikooli õppeprotsessist. Õppija peab teadma, mida hinnatakse, milliseid hindamisvahendeid kasutatakse ja millised on hindamise kriteeriumid.

Hindamise põhieesmärgid on:

• määratleda õppija individuaalsed õpitulemused;

• anda teavet õppimise käigust õppijale, lapsevanematele;

• motiveerida õppijat sihikindlamalt õppima.

6. Hindamine toimub läbi:

• julgustava suulise hinnangu jooksva töö käigus;

• avalike esinemiste (näitused, kontserdid)

• tunnistuse, millel on juhendava pedagoogi poolt kirjutatud iseloomustus õppija individuaalse arengu kohta

**V ÕPPEAEG**

1. **Õpe** toimub  koolituskalendri alusel, lühemate ja pikemate kursustena septembrist  maini, põhirühmades **33** õppenädalat. Erinevad kursused ja õppepäevad toimuvad ka suvel.

**2. Koolituse mahtu arvestatakse akadeemilistes tundides, mille pikkus on 45 min.**

2. Õppeaasta algab reeglina 1.septembril ja lõpeb 31. mail.

3. Huvikooli koolivaheajad kattuvad tavakooli vaheaegadega.

**VI AINEKAVA**

1. Huvikooli ainekava rakendamisel arvestatakse õpilase ealisi ja individuaalseid iseärasusi.

2. Ainekava põhjal arendatakse välja juhendava pedagoogi poolt, koostöös huvikooli

juhtkonnaga, täpsem õppeplaan, mille areng on pidev.

**VII ÕPINGUTE LÕPETAMISE TINGIMUSED**

1. Õppija on lõpetanud valitud kursuse, kui on läbinud kursuse või sooritanud sellekohase testi, arvestuse või eksami. Kool väljastab kursuse lõpetajale tunnistuse kursuse läbimise kohta, kui õppija on osalenud vähemalt 75% kontakttundidest. Õppija arvatakse koolist välja kursuse lõppemisel, sooviavalduse põhjal, talle esitatud arve maksmata jätmisel või lepingutingimuste rikkumisel. Iga juhtum vaadatakse läbi üksikjuhtumi põhiselt.

2. Õppeaasta lõpus väljastatakse õpilasele tunnistus, mis vastab läbitud õppekavale.

**Õ P P E A I N E T E L O E N D**

INGLISE KEEL LASTELE (6-9-a)

Õppe eesmärk

Õpib tundma inglise keele hääldust. Mõistab ja kasutab lihtsamaid igapäevaseid väljendeid. Suudab ennast tutvustada ja vastata lihtsatele küsimustele.

Õpiväljundid

Mõistmine: Saab aru väga lihtsatest lausetest näiteks siltidel ning tuttavatest sõnadest ja fraasidest, mis puudutavad õppijat, tema perekonda ja tema vahetut ümbrust, kui inimesed räägivad aeglaselt ja selgelt.

Rääkimine: Oskab lihtsal viisil suhelda tingimusel, et vestluspartner aeglaselt räägib, vajadusel öeldut kordab või ümber sõnastab ning õppijat vestlemisel aitab. Oskab küsida lihtsaid küsimusi ja neile vastata. Oskab kirjeldada oma elukohta ja tuttavaid inimesi.

Õppe sisu

Viisakusväljendid, tähestik, numbrid, värvid, pere, kehaosad, aastaajad, loomad, puu- ja juurviljad, levinumad tegu- ja omadussõnad.

Õppemeetodid

Õpe toimub suuliselt laulude ja mängude abil.

Õppe maht

70 tundi

Kinnitatud:

Kadri Keskküla /digiallkiri/

4. juuli 2017, Pärnu